Σχεδιάγραμμα για τις ενότητες : Τα πρώτα ελληνικά κόμματα και Τα κόμματα ως εκφραστές του πνεύματος της εποχής
Τα πρώτα ελληνικά κόμματα
Το αγγλικό κόμμα
Οι υποστηρικτές του αγγλικού κόμματος
-Με το αγγλικό κόμμα συμπαρατάχθηκαν  α)πρόκριτοι, β)στρατιωτικοί, γ)λόγιοι και δ) έμποροι που είχαν σπουδάσει ή διαμείνει στη Δυτική Ευρώπη με κύριο χαρακτηριστικό τους τις εθνικιστικές και δημοκρατικές τους ιδέες.
-Αισθάνονταν την ανάγκη ενός κράτους δικαίου που θα εξασφάλιζε την περιουσία τους και τις επαγγελματικές τους δραστηριότητες.
Το πρόγραμμα του αγγλικού κόμματος
-Οι ηγέτες και οι οπαδοί του κόμματος  ξεκινούσαν από τη σκέψη ότι ένα ελληνικό κράτος θα μπορούσε να ιδρυθεί και να έχει ασφαλή σύνορα μόνο με την υποστήριξη της Αγγλίας. Όταν θα κατέρρεε η Οθωμαν. Αυτοκρατορία θα μπορούσε να διευρύνει τα εδαφικά του όρια.
-Ο Αλέξανδρος Μαυροκορδάτος , ηγέτης του αγγλικού κόμματος περίμενε την υποστήριξη της Βρετανίας στις εδαφικές διεκδικήσεις της Ελλάδας, ενώ η Βρετανία έπαιρνε σαφή θέση υπέρ της ακεραιότητας της Οθωμαν. Αυτοκρατορίας.
-Ο Μαυροκορδάτος πίστευε ότι η προϊούσα διάλυσή της θα ανάγκαζε την Αγγλία να επιλέξει τη συμμαχία της Ελλάδας στην περιοχή ως φραγμό στα επεκτατικά σχέδια της Ρωσίας.
-Το αγγλικό κόμμα θεωρούσε ότι οι Έλληνες έπρεπε να συγκροτήσουν ένα ισχυρό κρατικό οργανισμό και να αναμένουν τις εξελίξεις στην Οθωμαν. Αυτοκρατορία.
Οι απόψεις για οργάνωση του κράτους σύμφωνα με το αγγλικό πρότυπο
-Οι επιλογές επηρεάζονταν και από την αντίληψη ότι η Βρετανία αποτελούσε πρότυπο για την εξέλιξη της εσωτερικής κατάστασης της χώρας.
-Ως θεμελιώδεις αρχές του πολιτικού συστήματος, το αγγλικό κόμμα θεωρούσε το κοινοβουλευτικό αντιπροσωπευτικό σύστημα και τη διάκριση των εξουσιών, τις οποίες και υποστήριξε σε όλη τη διάρκεια του απελευθερωτικού αγώνα.
-Ο Μαυροκορδάτος ήθελε στην αρχή να οριστεί η κρατική οργάνωση με γραπτό σύνταγμα, αργότερα όμως τροποποίησε την άποψή του και έβλεπε το σύνταγμα ως την τελική πράξη μιας σειράς εσωτερικών μεταρρυθμίσεων=> 1)εκλογή των κοινοτικών συμβουλίων 2) ανεξαρτησία της δικαιοσύνης  3)ελευθερία του τύπου 4)συγκρότηση εθνικού στρατού 5)περιορισμό της κρατικής εξουσίας 6)ατομικές ελευθερίες 7)αυτοκέφαλη ελληνική Εκκλησία χωρίς δεσμεύσεις από το Πατριαρχείο. Σε δεύτερο στάδιο ζητούσε 8)γραπτό σύναγμα 9) κράτος δικαίου και κοινοβουλευτικό έλεγχο των πράξεων της κυβέρνησης.
-Γενικότερα το αγγλικό κόμμα υποστήριζε την άσκηση μετριοπαθούς πολιτικής τόσο ως προς τους στόχους όσο και ως προς τα μέσα.
Το γαλλικό κόμμα 
Οι υποστηρικτές του γαλλικού κόμματος και η Μεγάλη Ιδέα
-Ο Ιωάννης Κωλέττης, αρχηγός του γαλλικού κόμματος προσεταιρίστηκε στην αρχή αρματολούς και κλέφτες της Στερεάς.
-κοινά χαρακτηριστικά των στελεχών του γαλλικού κόμματος υπήρξαν α)η πολεμική διάθεση β)η έλλειψη κατανόησης για τα διπλωματικά παιχνίδια και γ) η υπερεκτίμηση των δικών τους δυνάμεων. Απαιτούσαν δικαιοσύνη για τους αγωνιστές της ελευθερίας την οποία εννοούσαν ως την υλική αποκατάστασή τους μετά το πέρας του πολέμου.
-Μετά τη δολοφονία του Καποδίστρια το γαλλικό κόμμα κέρδισε οπαδούς στα νησιά και σχεδόν σε ολόκληρη την Πελοπόννησο. Τα μεσαία στελέχη ήταν συνταγματικοί οι οποίοι δεν υιοθετούσαν τις θέσεις του αγγλικού κόμματος σε θέματα εσωτερικής ή εξωτερικής πολιτικής.
-Οι οπαδοί του κόμματος ήταν α)ακτήμονες ή μικροϊδιοκτήτες γης και β) απλοί αγωνιστές.
-Σε αντίθεση με το αγγλικό, στο γαλλικό κόμμα ήταν ευρέως διαδεδομένη η άποψη για απελευθέρωση του αλύτρωτου ελληνισμού με πολεμικές ενέργειες το συντομότερο δυνατόν. Το 1844 ο Κωλέττης διατύπωσε με σαφήνεια στην Εθνοσυνέλευση τη «Μεγάλη Ιδέα».=> Το βασίλειο αποτελούσε μόνο ένα μικρό φτωχό μέρος της Ελλάδας. Το σημαντικότερο βρισκόταν υπό οθωμανική κατοχή και θα έπρεπε όλες οι δυνάμεις του έθνους να διατεθούν για την απελευθέρωση αυτού του τμήματος. 
Η εσωτερική και εξωτερική πολιτική του γαλλικού κόμματος
-Ασαφές το πρόγραμμα ως προς την εσωτερική πολιτική. Η ικανοποίηση των αιτημάτων των απομάχων του πολέμου ήταν η μόνη σαφής επιδίωξη.
-Βασική πολιτική επιδίωξη ήταν α) η κατοχύρωση των δικαιωμάτων του λαού απέναντι στη μοναρχική εξουσία με την παραχώρηση συνάγματος και β) καθιέρωση μιας ισχυρής εκτελεστικής εξουσίας.
-Την περίοδο της βαυαροκρατίας το κόμμα αγωνίστηκε εναντίον της ξενοκρατίας στο στράτευμα και τη διοίκηση και απαιτούσε την επάνδρωσή τους με ελληνικά στελέχη.
-Το γαλλικό κόμμα υποστήριζε την πολιτική διεύρυνσης των εδαφικών ορίων του κράτους εκφράζοντας κατά κύριο λόγο τα συμφέροντα των ατάκτων, οι οποίοι μπορούσαν να κερδίσουν τη ζωή τους μόνο από τον πόλεμο. Μέλημα των προσφύγων από αλύτρωτες περιοχές ήταν η απελευθέρωση της ιδιαίτερης πατρίδας τους. Γι’ αυτό και ονομάστηκε και εθνικό κόμμα. 
-Τα μέλη του έβλεπαν τη Γαλλία ως το φυσικό σύμμαχο, επειδή πίστευαν ότι μόνο αυτή, ως η λιγότερο αναμεμειγμένη απ’ όλες τις ξένες δυνάμεις στις υποθέσεις της ανατολικής Μεσογείου, θα βοηθούσε την Ελλάδα χωρίς να επηρεάζει τις επιλογές της. Πολλοί οπαδοί είχαν ιδεατή εικόνα για τη Γαλλία που την θεωρούσαν ως πρότυπό τους.
Το ρωσικό κόμμα
Η ιδεολογία του κόμματος
-Το ρωσικό κόμμα χαρακτηριζόταν από σταθερές πολιτικές θέσεις. Η ομοιότητα με τα άλλα κόμματα βρισκόταν στο γεγονός ότι στη Μεγάλη Δύναμη στην οποία στήριζαν τις ελπίδες τους για την εξωτερική πολιτική, αναγνώριζαν και ένα πρότυπο για την εσωτερική οργάνωση της χώρας=> η Ρωσία μπορούσε να βρει αποδοχή σε μεγάλο τμήμα του πληθυσμού επειδή ήταν η μοναδική με ορθόδοξο χριστιανικό δόγμα.
Χαρακτηριστικά του ρωσικού κόμματος και μέλη του
-Άκρως συντηρητική στάση σε όλες τις επιλογές. Το θεμέλιο της κοινωνικής τάξης ήταν γι’ αυτό η θρησκεία. Σε αυτήν βασιζόταν και η νομιμότητα της εξουσίας. Έβλεπε την Εκκλησία σε διαρκή κίνδυνο και καταπολεμούσε τον κοσμοπολιτισμό και οποιαδήποτε αποστασιοποίηση από τις παραδόσεις. Η ξενοφοβία και η άρνηση του Διαφωτισμού και της δυικής παιδείας αποτελούσαν κυρίαρχες αντιλήψεις των μελών του. Προκειμένου να προσεγγίσει ευρύτερα στρώματα απευθυνόταν στο θρησκευτικό συναίσθημα των Ελλήνων.
-Με το κόμμα αυτό συμπαρατάχθηκαν ιδίως κατά τη διακυβέρνηση της χώρας από τον Καποδίστρια όσοι είχαν υποφέρει κατά τη διάρκεια της Επανάστασης και τους εμφυλίους πολέμους: α) οι ακτήμονες β)οι μικροϊδιοκτήτες γης γ)αγωνιστές και χαμηλόβαθμοι αξιωματικοί  δ)μοναχοί ε) δημόσιοι υπάλληλοι που διορίστηκαν από τον Καποδίστρια και μετά τη δολοφονία του απολύθηκαν. Όλοι αυτοί απαιτούσαν την ίδρυση ενός ισχυρού κράτους το  οποίο σε συνεργασία με τη Ρωσία και το Οικουμενικό Πατριαρχείο θα φρόντιζε την καθαρότητα της πίστης και θα αναγνώριζε στην Εκκλησία κυρίαρχη θέση.
-Πίστευαν ότι κάποιοι ικανοί πολιτικοί γνώριζαν τα προβλήματα του λαού καλύτερα από τον ίδιο και αυτοί θα έπρεπε να κυβερνήσουν.
-‘Ήταν α)κατά κύριο λόγο αντισυνταγματικοί  β) υπέρ ενός συγκεντρωτικού συστήματος διακυβέρνησης και κατά της πολυφωνίας μολονότι σε ορισμένες περιπτώσεις φαίνεται να συνεργάστηκαν στην ψήφιση συνταγμάτων.
Η πολιτική του κόμματος κατά τη διάρκεια της Βαυαροκρατίας
-Το ιδιαίτερο πρόβλημα που έβλεπε το κόμμα «των Ναπαίων» ,όπως αλλιώς λεγόταν, κατά την περίοδο της Βαυαροκρατίας δεν ήταν ο αυταρχισμός του καθεστώτος αλλά οι κίνδυνοι που αντιμετώπιζαν η πίστη και η Εκκλησία από τα μέτρα που ψήφισε η Αντιβασιλεία π.χ. το αυτοκέφαλο της Ελληνικής Εκκλησίας, η οποία ως τότε υπαγόταν στο Οικουμενικό Πατριαρχείο.   
-Θεωρούσαν ότι η υποταγή της Ελλάδας στο Πατριαρχείο επέτρεπε στη Ρωσία να επεμβαίνει για την προστασία των ορθοδόξων. Στην απόφαση για το αυτοκέφαλο της Εκκλησίας οι ναπαίοι άσκησαν έντονη αντιπολίτευση.
Τα κόμματα ως εκφραστές του πνεύματος της εποχής
Το ιδεολογικό- πολιτικό πλαίσιο δημιουργίας των τριών ξενικών κομμάτων
-Οι ιδέες του Διαφωτισμού δεν είχαν ιδιαίτερη διάδοση στην απελευθερωμένη Ελλάδα. Αυτό επηρέασε και την πολιτική σκέψη της εποχής. Οι άνθρωποι δεν μπορούσαν να κατανοήσουν τη διαμάχη συμφερόντων  και την αναγκαιότητα ιδεολογικών συγκρούσεων , οι οποίες αξιολογούνταν αρνητικά ως συμπτώματα ηθικής κατάπτωσης και ως δείγμα ασύστολης ιδιοτέλειας.
-Μέσα σε αυτό το πλαίσιο δημιουργήθηκαν τα τρία κόμματα: α) το αγγλικό β) το γαλλικό και γ) το ρωσικό. Πέρα από τις διαφορές τους σε ορισμένα ζητήματα δεν είχαν σημαντικές αποκλίσεις.
Οικονομική πολιτική
-Στην οικονομική πολιτική οι απόψεις των κομμάτων δε διέφεραν σχεδόν καθόλου. Οι καταστροφές που προκάλεσε ο πόλεμος ήταν τεράστιες και χρειαζόταν κρατική παρέμβαση με έργα υποδομής.
-Όλα τα κόμματα συμφωνούσαν να στηριχθεί η οικονομία της χώρας α) στην αγροτική και βιοτεχνική παραγωγή β) στο εμπόριο και γ) τη ναυτιλία.
-Αυτό που τα απασχολούσε στον τομέα της οικονομικής πολιτικής αφορούσε τη νομοθεσία που σχετιζόταν 1)με δασμούς και φόρους 2) την προώθηση του συγκοινωνιακού δικτύου 3) την προστασία του από ληστές και πειρατές και 4)την υποστήριξη της Εθνικής Τράπεζας, η οποία ιδρύθηκε το 1841.
Η οργανωτική δομή και τα προγράμματα δράσης 
-Τα κόμματα δεν είχαν σαφή οργανωτική δομή και προγράμματα δράσης.
-Στην Καποδιστριακή και την Οθωνική περίοδο(ως την ψήφιση του συντάγματος του 1844) δεν υπήρχε σύνταγμα ούτε συλλογικές διαδικασίες π.χ. εκλογές, οι οποίες προσδιορίζουν σε μεγάλο βαθμό τον τρόπο λειτουργίας των κομμάτων.
-Σε ακραίες περιπτώσεις τα κόμματα κατέφευγαν στη χρήση επαναστατικής βίας για να καταστήσουν σαφή την αντίθεσή τους σε επιλογές της κυβέρνησης.  
